Rikunarita-ORG/Wikinium huggingface dataset:
# Биология

**Биология** (греч. βιολογία; др.-греч. βίος — «улон» + λόγος — «тодос, наука») — улэп инкуазь сярысь наукаослэн комплекссы. Биологилэн дышетоно предметэз — улонлэн ваньмыз формаосыз: луло макеослэн но инкуазь сообществооссылэн строенизы но функциоссы, соослэн вӧлмемзы, кылдэмзы но азинскемзы, ог-огенызы но улэптэм инкуазен герӟаськонъёссы. Биологилэн ужпумъёсыз луо вань биологи закономерностьёсыз эскерылон, улонлэсь пуштроссэ но тусбуйёссэ шараян.

«Биология» кыл 1802-тӥ арын малпамын вал кык учёноен ог-огзылэсь быдэнак — французэн Ж. Б. Ламаркен но немецен Г. Р. Тревиранусэн.

## Биологилэн люкетъёсыз

* **Зоология** — пӧйшуръёс сярысь наукаос:
	+ териология — нонӥсьёс сярысь наука,
	+ орнитология — тылобурдоос сярысь,
	+ герпетология — нюжтӥськисьёс но музъемо вуо улӥсьёс сярысь,
	+ ихтиология — чорыгъёс сярысь,
	+ энтомология — нымы-кибыос сярысь,
	+ акарология — лемтэйёс сярысь,
	+ малакология — куалемъёс сярысь,
	+ протозоология — огшорыос сярысь.
* **Ботаника** — будосъёс сярысь наукаос:
	+ альгология — вутурынъёс сярысь наука,
	+ микология — губиос сярысь,
	+ лихенология — пужей ӝуйёс сярысь,
	+ бриология — ӝуйёс сярысь,
	+ дендрология — писпуос но куакъёс сярысь.
* Микробиология — микроорганизмъёс сярысь наука.
* Гидробиология — ву пӧлын улӥсь макеос сярысь наука.

## Литература

* Биологической нимкылъёсын кылбугор / С. В. Соколов, В. В. Туганаев; под общ. ред. С. В. Соколова. — Ижевск : Удмуртия, 1994. — 144 с.
* *Стрелкова О. Б.* Огъядышетсконъя шоръёзо школаослы удмурт кылын биологи удыскылъёсын кыллюкам. — Саранск: Мордовиысь университетлэн издательствоез, 2011. — 40 б. — 300 экз.
# Наука

**Наука** яке **тодос** — дунне шоры теорияя радъям учконъёс, кудъёсыз дуннелэсь валтӥсь палъёссэ абстрактно-логической кабъя кылдыто (валанъёс, теориос, катъёс пыр) но научной эскеронъёс вылэ пыкисько.

## Наукаослэн таблицазы

| Общественной но гуманитарной наукаос | Естественной наукаос | Технической наукаос |
| --- | --- | --- |
| Культурной антропология | Астрономия | Агрономия |
| Археология | Биология | Архитектура |
| География (экономической) | География (физической) | Аэронавтика |
| Лингвистика | Геология | Баллистика |
| Искусствоведение | Медицина | Бионика |
| История | Почвоведение | Биотехнологиос |
| Клиометрия | Физика | Геодезия |
| Шаертодон | Химия | Геомеханика |
| Культурология | Психология | Информатика |
| Литературоведение | Математика | Кораблестроение |
| Педагогика | Гидрология | Сиён-юон поттон технологиос но кулинария |
| Политология | Геофизика | Криптография |
| Психология | Геохимия | Материаловедение |
| Религиоведение | Естествознание | Машиноведение |
| Социология | Природоведение | Метрология |
| Филология | Зоология | Механика |
| Философия но философилэн историез | Ботаника | Нанотехнология |
| Экономика | Астрофизика | Робототехника |
| Этнография |  | Системотехника |
| Юриспруденция |  | Трибология |
| Библиотековедение |  | Электротехника |
| Книговедение |  |  |
| Архивоведение |  |  |
| Урбанистика |  |  |
# География

**География** (греч. γῆ «Музъем» + греч. γράφω «гожъясько, кылсуредасько») — инкуазь но производственной территориальной комплексъёсты но люкетъёссэс эскерись естественной но мерлыко наукаослэн системазы.

Географилэн системаяз висъясько:

* естественной яке физико-географической наукаос
	+ физической география (со лыдын огъя музъемтодон, ландшафттодон но палеогеографи)
	+ геоморфология
	+ климатология
	+ гидрология
	+ океанология
	+ гляциология
	+ геокриология
	+ вылсюйёслэн географизы
	+ биогеография
* мерлыко географи наукаос
	+ огъя но регионъёсъя экономической география
	+ хозяйстволэн удысъёсызъя географиос (промышленностьлэн географиез, гурт возёслэн географиез, транспортлэн географиез но мукетыз)
	+ калыклэн географиез
	+ политической география
* картография

Со сяна географие пыро кунтодон (страноведение) но прикладной дисциплинаос — эмтодос география но ожгар география. Уно географи дисциплинаос мукет (биологи, геологи, экономи) наукаослэн системаосазы огдырын пыро, угось со наукаос вискын валамон граньёс ӧвӧл.